section_heading: Nadmoć
paragraph_text: Treba imati na umu da je Vijeće sigurnosti Ujedinjenih naroda 24. rujna 1991. godine izglasalo Rezoluciju kojom se uveo embargo na uvoz oružja u bivšu Jugoslaviju, za tu Rezoluciju se posebno zalagao tadašnji ministar vanjskih poslova SFRJ Budimir Lončar. Uz njega se također zdušno zalagala i britanska diplomacija, što nedvojbeno svjedoči o favoriziranju agresora naspram napadnutih strana. Embargom na uvoz oružja vojne opreme su bili pogođeni samo Hrvatska i BiH, jer su pobunjeni Srbi u Hrvatskoj i BiH imali na raspolaganju ogromni arsenal JNA koja je bila medju najopremljenijim armijama Evrope. Još jedan dodatni problem je predstavljalo oduzimanje oružja Teritorijalnoj obrani, kako u Hrvatskoj, tako i u Bosni i Hercegovini. Naime, na temelju zapovijedi SSNO-a i Predsjedništva SRBiH od 19. listopada 1990. godine, cjelokupno oružje TO-a SRBiH je povučeno u skladišta JNA, što je znatno otežalo obrambene mogućnosti Hrvata i Bošnjaka na početku rata.